Obecné zastupiteľstvo v zmysle § 15 písmeno d), Zákona SNR č. 314/2001 Z.z. o ochrane pred požiarmi  a § 36, 37 Vyhlášky MV SR č. 121/2002 Z.z. o požiarnej prevencii

vydáva:

POŽIARNY PORIADOK OBCE

NEDOŽERY-BREZANY

Článok I.
Úvodné ustanovenia

1)	Požiare spôsobujú straty na zdraví, životoch, majetku, životnom prostredí a  preto je povinnosťou právnických osôb, podnikajúcich fyzických osôb, obcí, občianskych združení a všetkých občanov požiarom predchádzať a v prípade ich vzniku podieľať na ich likvidácii.
2)	Účelom požiarneho poriadku obce je ustanoviť povinnosti orgánov obce, poverených osôb a obecného hasičského zboru tak, aby boli vytvorené podmienky pre účinnú ochranu života, zdravia, majetku a životného prostredia pred požiarmi a určuje zásady poskytnutia pomoci pri požiaroch, živelných pohromách a iných mimoriadnych udalostiach. 

Článok II.  
Úlohy orgánov obce

Obec je povinná
a)	podieľať sa v rozsahu svojej pôsobnosti na vytváraní podmienok na plnenie úloh ochrany pred požiarmi u právnických osôb, ktoré zriadila,
b)	zriadiť obecný hasičský zbor na zdolávanie  požiarov a vykonávanie záchranných prác pri živelných pohromách a iných mimoriadnych udalostiach,  udržiavať jeho akcieschopnosť a zabezpečovať  jeho materiálno-technické vybavenie,
c)	zabezpečovať odbornú prípravu obecného hasičského zboru,
d)	vypracovať a viesť dokumentáciu  ochrany pred požiarmi obce,
e)	zabezpečiť výstavbu a údržbu  hasičskej zbrojnice, zabezpečiť zdroje vody na hasenie požiarov a udržiavať ich v použiteľnom stave, zriadiť ohlasovňu požiarov a ďalšie miesta, odkiaľ je možné ohlásiť požiar,
f)	označovať a trvalo udržiavať voľné nástupné plochy a príjazdové cesty, ktoré sú súčasťou zásahových ciest na vykonanie hasebného zásahu hasičských jednotiek,
g)	plniť úlohy právnickej osoby a podnikajúcej fyzickej osoby ustanovené týmto zákonom vo vzťahu k vlastnému majetku,
h)	vykonávať preventívno-výchovnú činnosť.

Obec
a)	vykonáva preventívne protipožiarne kontroly,
b)	rozhodnutím ukladá opatrenia na odstránenie nedostatkov, ktoré môžu viesť k vzniku požiaru alebo k sťaženiu záchrany osôb a majetku a kontroluje plnenie týchto opatrení,
c)	rozhoduje o vylúčení veci z používania,
d)	určuje veliteľa obecného hasičského zboru.

Článok III.
Vykonávanie preventívnych protipožiarnych kontrol.  

(1)	Účelom preventívnych protipožiarnych kontrol je preverovanie dodržiavania povinností ustanovených zákone o požiarnej ochrane:
a)	v objektoch právnickej osoby a podnikajúcej fyzickej osoby, v ktorých  nevykonáva štátny požiarny dozor okresné riaditeľstvo,
b)	v  rodinných domoch okrem bytov, obytných domoch okrem bytov a v iných stavbách vo vlastníctve alebo v užívaní fyzických osôb.
(2)	Obec vytvára na vykonávanie  preventívnych protipožiarnych kontrol kontrolné skupiny obce, do ktorých zaraďuje fyzické osoby s ich súhlasom, pričom prihliada najmä na ich odborné predpoklady. Obec ustanovuje vedúceho kontrolnej skupiny obce po prerokovaní s Dobrovoľnou požiarnou ochranou a s inými občianskymi združeniami na úseku ochrany pred požiarmi a zabezpečuje ich školenie.
(3)	Obec upozorňuje prostredníctvom kontrolných skupín obce pri vykonávaní preventívnych protipožiarnych kontrol fyzické osoby a príslušných zamestnancov právnickej osoby a  podnikajúcej fyzickej osoby na zistené nedostatky, požaduje ich odstránenie bez zbytočného odkladu a na tieto účely poskytuje potrebné informácie a vysvetlenia. Nedostatky, ktoré nemožno odstrániť bez zbytočného odkladu, kontrolné skupiny obce oznamujú obci, ktorá rozhodnutím uloží lehoty na odstránenie nedostatkov.
(4)	Obec môže ustanoviť preventivára požiarnej ochrany obce s odbornou spôsobilosťou na plnenie úloh na úseku ochrany pred požiarmi. Účasť preventivára požiarnej ochrany obce na odbornej príprave v jeho pracovnom čase sa považuje za prekážku v práci na strane zamestnanca z dôvodu všeobecného záujmu.
    Obsah preventívnych protipožiarnych kontrol:
a) v objektoch právnických osôb a podnikajúcich fyzických osôb: 
- dokumentácia ochrany pred požiarmi,
- vykonávanie školenia a odbornej prípravy o ochrane pred požiarmi,
- skladovanie horľavých látok,
- stav prístupových ciest k rozvodným zariadeniam elektrickej energie, plynu a vody,   
- stav únikových ciest a ich označenie,
- vybavenie objektov hasiacimi prístrojmi a inými vecnými prostriedkami ochrany  
   pred požiarmi,
- umiestnenie a inštalácia tepelných, elektrických , elektrotepelných , plynových a 
   iných spotrebičov,
- bezchybný stav komínov, rozvodov elektrickej energie a plynu z hľadiska 
   protipožiarnej bezpečnosti.

b) v rodinných domoch

- skladovanie horľavých látok,
- umiestnenie a inštalácia tepelných, elektrických , elektrotepelných , plynových a 
   iných spotrebičov,
- bezchybný stav komínov, rozvodov elektrickej energie a plynu z hľadiska 
  protipožiarnej bezpečnosti.
Súčasťou preventívnych protipožiarnych kontrol je tiež oboznamovanie vlastníkov objektov  s požiadavkami na ochranu pred požiarmi a poskytovanie odbornej pomoci.
Preventívne protipožiarne kontroly sa vykonávajú najmenej raz za päť rokov, ak nebezpečenstvo vzniku požiaru nevyžaduje kratšiu lehotu.
Členovia kontrolných skupín obce pri vykonávaní preventívnych protipožiarnych kontrol sú oprávnení vstupovať do objektov, zariadení, vykonávať potrebné zisťovania a úkony, nazerať do príslušnej dokumentácie, požadovať potrebné údaje a vysvetlenia a potrebnú súčinnosť od vedúcich a ostatných zamestnancov právnickej osoby a podnikajúcej fyzickej osoby a fyzických osôb.
Oprávnenie sa preukazuje písomným poverením, ktoré vydá obec a platí len spolu s občianskym preukazom. 
Odborná príprava preventívarov ochrany pred požiarmi obcí sa vykonáva v rozsahu najmenej 40 hodín a je zameraná hlavne na znalosť:
a)  zákona a jeho vykonávacích predpisov,
b)  organizácie a riadenia ochrany pred požiarmi,
c)  základov  procesov horenia a hasenia,
d)  základných požiadaviek protipožiarnej bezpečnosti stavebných objektov,
e)  zásad protipožiarnej bezpečnosti pri skladovaní horľavých látok a manipulácii       
     s nimi a pri činnostiach spojených so zvýšeným nebezpečenstvom vzniku požiaru,
f)  funkcií a parametrov požiarnotechnických zariadení, hasičskej techniky, hasiacich 
    prostriedkov a iných vecných prostriedkov ochrany pred požiarmi.

Článok IV.
Pôsobnosť okresného riaditeľstva  hasičského a záchranného zboru
vo vzťahu k obci

a)	riadi, organizuje a vykonáva odbornú prípravu na úseku ochrany pred požiarmi a overuje odbornú spôsobilosť preventivárov požiarnej ochrany obce a veliteľov obecných hasičských zborov,
b)	pomáha obciam pri plnení úloh na úseku  ochrany pred požiarmi, najmä im poskytuje rady vo veciach aplikácie ustanovení  zákona a predpisov vydaných na jeho vykonanie a upozorňuje na nedostatky, ktoré zistí v ich činnosti,
c)	oznamuje obci subjekty, v ktorých vykonáva protipožiarne kontroly,
d)	vykonáva preventívno-výchovnú činnosť,
e)	 zisťuje príčiny vzniku požiarov,
f)	kontroluje obce vo veciach zvereného výkonu štátnej správy na úseku  ochrany pred požiarmi,
g)	kontroluje pripravenosť a  akcieschopnosť hasičských jednotiek a ich materiálno-technické vybavenie  v obciach.

Článok V.
Sankcie

(1)	Okresné riaditeľstvo môže za priestupok na úseku ochrany pred požiarmi na návrh orgánov obce uložiť:
a)	pokarhanie,
b)	pokutu 
(2)	Pokarhanie alebo pokutu do 100 € možno uložiť fyzickej osobe, ktorá sa dopustí priestupku na úseku  ochrany pred požiarmi tým, že:
a)	neumožní alebo sťaží vykonanie preventívnej protipožiarnej kontroly alebo iných opatrení na úseku  ochrany pred požiarmi, 
b)	poruší zásady bezpečnej prevádzky tepelných, elektrických, plynových a iných spotrebičov,
c)	nezabezpečí kontrolu a odborné preskúšanie komínov.
(3)	Pokarhanie alebo pokutu do 165 € možno uložiť fyzickej osobe, ktorá sa dopustí priestupku na úseku  ochrany pred požiarmi  tým, že:
a)	nevykoná v určenej lehote opatrenia uložené obcou,
b)	poškodí, odstráni, zneužije alebo inak zníži účinnosť požiarnotechnických zariadení, požiarnych vodovodov, sťažuje k nim prístup alebo bezdôvodne privolá hasičskú jednotku alebo bezdôvodne vyvolá požiarny poplach,
c)	neposkytne osobnú pomoc alebo vecnú pomoc v súvislosti so zdolávaním požiaru, hoci je na to povinná na základe výzvy veliteľa zásahu,
d)	nedodrží predpisy o skladovaní a manipulácii s horľavými látkami alebo nesprávnym skladovaním materiálov znemožní prístup k rozvodným zariadeniam elektrickej energie, plynu a vody.
(4)	Pokarhanie alebo pokutu do 330 € možno uložiť fyzickej osobe, ktorá sa dopustí priestupku na úseku  ochrany pred požiarmi tým, že:
a)	neumožní hasičskej jednotke vstup na nehnuteľnosť pri zdolávaní požiaru alebo inak sťaží vykonanie opatrení nevyhnutných na zdolanie požiaru alebo pri záchranných prácach,
b)	poruší rozhodnutie o vylúčení veci z používania,
c)	vykonáva činnosti, na výkon ktorých nemá osobitné oprávnenie alebo odbornú spôsobilosť, ktoré sa vyžadujú na výkon takýchto činností,
d)	vypaľuje porasty bylín, kríkov a stromov alebo zakladá oheň v priestoroch alebo na miestach, kde by mohlo dôjsť k jeho rozšíreniu.

Článok VI.
Ohlasovne požiarov

a)	Obecná ohlasovňa požiarov sa nachádza v budove  obecného úradu
      č.t.: v pracovnej dobe:               548 51 00
      č.t.: v mimopracovnej dobe:       0905 823 555  (starosta obce)
Pre obecný hasičský zbor sa požiarny poplach vyhlasuje obecným rozhlasom a obecnou sirénou.
b)	Okresná ohlasovňa požiarov
      č.t.: tiesňová linka  - 150, (112)
      obyčajná linka – 5422555
Spôsob nahlásenia udalosti na okresnú ohlasovňu požiarov upravuje požiarne poplachová smernica zverejnená v budove obecného úradu.

Článok VII.
Hasičská jednotka obce

a) Zriaďovanie obecného hasičského zboru
(1)	Na území obce plní úlohy súvisiace so zdolávaním požiarov a vykonávaním záchranným prác pri živelných pohromách a iných mimoriadnych udalostiach obecný  hasičský zbor .
(2)	Obec nemusí zriadiť obecný hasičský zbor, ak počet obyvateľov obce je menší ako 500, alebo ak na základe dohody medzi obcou a Hasičským a záchranným zborom alebo právnickou osobou alebo podnikajúcou fyzickou osobou so sídlom v obci bude plniť aj úlohy obecného hasičského zboru Hasičský a záchranný zbor alebo hasičská jednotka právnickej osoby alebo podnikajúcej fyzickej osoby. 
(3)	Obce môžu zriadiť na základe písomnej dohody spoločný hasičský zbor po  prerokovaní s okresným riaditeľstvom.
(4)	Ak obec nezriaďuje obecný hasičský zbor alebo nemá  spoločne zriadený  hasičský  zbor, zriaďuje  protipožiarnu hliadku.
(5)	Veliteľa obecného hasičského zboru vymenúva a odvoláva starosta obce po schválení okresným riaditeľstvom spravidla na návrh Dobrovoľnej požiarnej ochrany.
(6)	Členom obecného hasičského zboru môže byť len osoba vo veku od 18 do 60 rokov, zdravotne spôsobilá a spôsobilá na právne úkony.
(7)	Počet členov obecného hasičského zboru a jeho materiálno-technické vybavenie určuje obec po prerokovaní s okresným riaditeľstvom, pričom prihliada najmä na nebezpečenstvo vzniku požiaru v obci.
(8)	Na zvýšenie akcieschopnosti a skvalitnenie činnosti obecného  hasičského zboru môže obec, do neho  zaradiť  aj fyzické osoby, ktoré budú vykonávať túto prácu ako svoje zamestnanie. 
           (9) Člen hasičskej jednotky je povinný: 
a)	podriadiť sa pri svojej činnosti príkazom veliteľa hasičskej jednotky,
b)	zúčastňovať sa v určenom rozsahu odbornej prípravy a preverenia fyzickej zdatnosti a odborných znalostí,
c)	podrobiť sa preventívnej zdravotnej prehliadke.
          (10) Člen hasičskej jednotky môže samostatne vykonávať práce pri zdolávaní požiarov a pri vykonávaní záchranných prác až po absolvovaní základnej  odbornej prípravy a po vykonaní záverečnej skúšky.
          (11) Člen hasičskej jednotky nemôže vykonávať práce pri zdolávaní požiarov a pri vykonávaní záchranných prác pod vplyvom alkoholu, omamných látok alebo psychotropných látok.
          (12) Veliteľ hasičskej jednotky zodpovedá za činnosť a jej pripravenosť zriaďovateľovi.

     Zriaďovateľ hasičskej jednotky je povinný: 
a)	vytvoriť personálne, organizačné a priestorové podmienky na plnenie úloh hasičskej  jednotky a za tým účelom zriadiť  hasičskú zbrojnicu,
b)	zabezpečiť materiálno-technické vybavenie hasičskej jednotky na zdolávanie požiarov a vykonávanie záchranných prác, 
c)	zabezpečiť vybavenie členov hasičskej jednotky osobnými ochrannými pracovnými prostriedkami v potrebnom rozsahu,
d)	zriadiť ohlasovňu požiarov,
e)	zabezpečiť akcieschopnosť hasičskej techniky a vecných prostriedkov,
f)	zabezpečiť príjem a prenos správ a informácií na vykonávanie zásahovej činnosti,
g)	zabezpečiť odbornú prípravu  členov hasičskej jednotky,
h)	zabezpečiť vykonanie preventívnych zdravotných prehliadok členov hasičskej jednotky podľa osobitných predpisov.
     Zriaďovateľ obecného hasičského zboru je povinný zabezpečiť zvolávanie členov tak, aby po prijatí správy ohlasovňou požiaru o potrebe výjazdu na zásah a po nasledujúcom vyhlásení poplachu sa dodržal časový limit výjazdu do desiatich minút.

Rovnošata a funkčné označenie
(1)	Rovnošatu  člena hasičskej jednotky, jej súčasti  a zásady používania a poskytovania určuje zriaďovateľ, ktorý ich aj zabezpečuje.
(2)	Rovnošata nesmie byť zameniteľná s rovnošatou Hasičského a záchranného zboru, Armády Slovenskej republiky, ozbrojených zborov a ozbrojených bezpečnostných zborov. 
(3)	Rovnošata musí mať označenie príslušnosti k hasičskej jednotke a funkčné označenie  člena.
Odborná príprava a overovanie vedomostí
(1)	Odbornú prípravu  členov hasičských jednotiek tvorí teoretická príprava, praktický výcvik a fyzická príprava. 
(2)	Odborná príprava  členov hasičských jednotiek sa člení na: 
a)	základnú,
b)	zdokonaľovaciu,
c)	špecializovanú,
d)	cyklickú.
(3)	Účasť členov hasičských jednotiek na odbornej príprave vo svojom pracovnom čase sa považuje za prekážku v práci z dôvodu všeobecného záujmu,  ak z osobitných predpisov nevyplýva inak. Náhradu mzdy členom hasičských jednotiek uhrádza ich zriaďovateľ.
(4)	Určené funkcie v hasičských jednotkách môžu vykonávať len  členovia, ktorí majú požadovanú odbornú spôsobilosť. 
(5)	Overovanie vedomostí členov hasičských jednotiek pri ukončení základnej prípravy vykonáva zriaďovateľ. 

Právomoc a povinnosti veliteľa zásahu
(1)	Činnosť hasičských jednotiek riadi na mieste zásahu veliteľ zásahu.
(2)	Veliteľ zásahu: 
a)	zodpovedá za organizáciu činnosti hasičských jednotiek a za využitie ich vecných prostriedkov na mieste zásahu a kontrolu dodržiavania zásad bezpečnosti a ochrany zdravia pri práci,
b)	dodržiava zásady prednostného velenia,
c)	môže nariadiť v súvislosti so zdolávaním požiaru alebo pri cvičení hasičskej jednotky, aby sa z miesta zásahu vzdialili osoby, ktorých prítomnosť nie je potrebná, alebo aby sa podriadili iným obmedzeniam nevyhnutným na vykonanie zásahu,
d)	zriaďuje riadiaci štáb pri zásahoch s nasadením veľkého počtu síl a prostriedkov hasičských jednotiek, 
e)	môže vyzvať fyzickú osobu, ktorá porušila predpisy o ochrane pred požiarmi, aby preukázala svoju totožnosť; ak ju hodnoverne nepreukáže, je oprávnený predviesť túto fyzickú osobu na útvar Policajného zboru, pričom táto fyzická osoba je povinná predvedenie strpieť.
(3)	Veliteľom zásahu je spravidla  veliteľ hasičskej jednotky; ak sa na zásahu nezúčastní, veliteľom zásahu je  člen hasičskej jednotky určený ako veliteľ vozidla vyslaného na zásah.
(4)	Pri určovaní veliteľa zásahu s prednostným velením sa postupuje podľa týchto zásad:
a)	veliteľ zásahu z Hasičského a záchranného zboru má prednosť pred  veliteľmi zásahu z obecných hasičských  zborov,
b)	veliteľ zásahu zo závodného hasičského útvaru má prednosť pred veliteľmi zásahu z obecných hasičských zborov,
c)	veliteľ zásahu z obecného hasičského zboru má prednosť pred veliteľom zásahu zo závodného hasičského zboru,  okrem prípadu uvedeného v písmene d),
d)	veliteľ zásahu zo závodného hasičského zboru má prednosť pred veliteľom zásahu z obecného hasičského zboru, ak je požiar v objektoch zriaďovateľa závodného hasičského zboru.
(5)	Pri zásahu dvoch alebo viacerých hasičských jednotiek rovnakého druhu je povinný prevziať velenie veliteľ zásahu z miestne príslušnej hasičskej jednotky.
(6)	Preberajúci veliteľ zásahu oznámi prevzatie riadenia doterajšiemu veliteľovi zásahu a podľa podmienok tiež príslušníkom, zamestnancom a členom zúčastneným na zásahu. Preberajúci veliteľ zásahu je súčasne povinný prevziať príslušné označenie podľa odseku 7. Ak preberajúci veliteľ zásahu neprevzal velenie zásahu takýmto spôsobom, nemôže vydávať rozkazy.
(7)	Veliteľ zásahu svoje oprávnenia preukazuje nápisom VELITEĽ ZÁSAHU umiestneným na viditeľnej časti výstroja.

b) Zdolávanie požiarov

(1)	Obce, právnické osoby a podnikajúce fyzické osoby sú povinné poskytovať si navzájom pomoc pri zdolávaní požiarov svojimi hasičskými jednotkami.
(2)	Krajské riaditeľstvo a okresné riaditeľstvo je oprávnené vo svojom územnom obvode, v prípade naliehavej potreby pri zdolávaní požiarov, sústreďovať a nasadzovať hasičské jednotky bez ohľadu na to, komu sú podriadené a  vecné prostriedky bez ohľadu na to, kto s nimi disponuje. Obdobné oprávnenie má ministerstvo pri potrebe nasadenia hasičských jednotiek a ich vecných prostriedkov z viacerých krajov alebo ak hrozí nebezpečenstvo z omeškania.
(3)	Orgán, ktorý rozhoduje o opatreniach  podľa  odseku 2, je povinný  prihliadať na to, aby bola v nevyhnutnom rozsahu zabezpečená ochrana pred požiarmi v územných obvodoch obcí alebo v objektoch právnických osôb a podnikajúcich fyzických osôb, ktoré takúto pomoc poskytnú.
(4)	Pri vyžiadaní pomoci súčasne z viacerých miest majú prednosť prípady, v ktorých ide o záchranu bezprostredne ohrozených osôb a o likvidáciu mimoriadnych udalostí v miestach, kde hrozí ich rozšírenie a je predpoklad ohrozenia veľkého počtu osôb alebo veľkých strát na majetku.
(5)	Pri zdolávaní požiaru hasičské jednotky spolupracujú s útvarmi Armády Slovenskej republiky, ozbrojených zborov, ozbrojených bezpečnostných zborov, bezpečnostných služieb a s ďalšími orgánmi podľa osobitných predpisov.
(6)	Pri poskytovaní medzištátnej pomoci pri zdolávaní požiarov sa postupuje v súlade s medzinárodnými dohodami, ktorými je Slovenská republika viazaná. 
Vstup na nehnuteľnosti
(1)	Vlastník, správca alebo užívateľ nehnuteľnosti je povinný umožniť vstup na nehnuteľnosť na vykonanie opatrení nevyhnutných na zdolanie požiaru alebo na zamedzenie jeho šírenia, prípadne na vykonanie iných záchranných prác, najmä vypratať alebo strpieť vypratanie pozemku, odstrániť alebo strpieť odstránenie stavieb, ich častí alebo porastov. O potrebe a rozsahu týchto opatrení rozhoduje veliteľ zásahu.
(2)	Ak je to nevyhnutné na účely cvičenia hasičskej jednotky, vstup na nehnuteľnosť je možný len so súhlasom vlastníka, správcu alebo užívateľa nehnuteľnosti. Pritom sa musí dbať, aby cvičením hasičskej jednotky bolo čo najmenej rušené užívanie nehnuteľnosti a aby nevznikli škody, ktorým možno zabrániť.
(3)	O vstupe do vojenských objektov, objektov Vojsk ministerstva vnútra, Železničného vojska, Zboru väzenskej a justičnej stráže Slovenskej republiky, Policajného zboru, Železničnej polície a Slovenskej informačnej služby platia osobitné predpisy.

Každý je povinný v súvislosti so zdolávaním požiaru:
a)	vykonať nevyhnutné opatrenia na záchranu ohrozených osôb,
b)	uhasiť požiar, ak je to možné, alebo vykonať nevyhnutné opatrenia na zamedzenie jeho šírenia,
c)	ohlásiť bez zbytočného odkladu na určenom mieste zistený požiar alebo zabezpečiť jeho uhasenie,
d)	poskytnúť hasičskej jednotke osobnú pomoc na výzvu veliteľa zásahu, veliteľa hasičskej jednotky alebo obce.
Vecná pomoc
a)	Každý je povinný na výzvu veliteľa zásahu, veliteľa hasičskej jednotky, okresného riaditeľstva alebo obce poskytnúť dopravné prostriedky, zdroje vody na hasenie požiarov, spojovacie prostriedky a iné vecné prostriedky na zdolávanie požiarov.
b)	Fyzická osoba nie je povinná poskytnúť pomoc ak jej v tom bráni dôležitá okolnosť, alebo ak by tým vystavila vážnemu ohrozeniu seba alebo blízke osoby.
Poskytnutie ochranných nápojov a stravovania
(1)	Každý, kto sa bezprostredne podieľa v rámci poskytnutej osobnej pomoci pri zdolávaní požiaru, má nárok na bezplatné poskytnutie ochranných nápojov a stravovania, ak jeho osobná pomoc trvala viac ako päť hodín.
(2)	Výdavky spojené s poskytnutím ochranných nápojov a stravovania uhrádza právnická osoba alebo podnikajúca fyzická osoba, v záujme ktorej bola pomoc poskytnutá. Ak sa takáto pomoc poskytla v záujme fyzickej osoby, výdavky s tým spojené sa uplatňujú na okresnom riaditeľstve, ak o poskytnutie pomoci požiadalo, pričom ich uhrádza krajské riaditeľstvo, v územnom obvode ktorého požiar vznikol; ak o poskytnutie pomoci požiadala obec, uhrádza výdavky s tým spojené obec.

c) Náhrada škody a náhrada výdavkov

Odškodňovanie 
(1)	Štát uhradí fyzickej osobe škodu na zdraví, ktorá jej vznikla pri činnosti v hasičskej jednotke alebo v kontrolnej skupine obce alebo jej vznikla v súvislosti s pomocou, ktorú poskytovala pri zdolávaní požiaru alebo pri odstraňovaní jeho následkov alebo pri cvičení hasičskej jednotky a to podľa predpisov o odškodňovaní pracovných úrazov, ak poškodenému nevznikol nárok na náhradu tejto škody už z pracovnoprávneho vzťahu.
(2)	Náhradu škody podľa odseku 1 poskytuje v zastúpení štátu krajské riaditeľstvo, v územnom obvode ktorého došlo ku škode na zdraví poškodeného.
(3)	Jednorazové mimoriadne odškodnenie  členom  hasičskej jednotky, ako aj ďalším zamestnancom právnickej osoby a podnikajúcej fyzickej osoby alebo pozostalým po nich poskytuje zriaďovateľ, ak ku škode na zdraví došlo v súvislosti s činnosťou hasičských jednotiek v objektoch zriaďovateľa, alebo v zmluvne ochraňovaných objektoch. V ostatných prípadoch poskytuje jednorazové mimoriadne odškodnenie ministerstvo.
(4)	Nárok na odškodnenie podľa odseku 3 sa premlčuje po uplynutí troch rokov odo dňa vzniku škody.
(5)	Ak vznikla právnickej osobe alebo podnikajúcej fyzickej osobe škoda v súvislosti s pomocou poskytnutou v záujme inej právnickej osoby alebo podnikajúcej fyzickej osoby, má právo uplatniť náhradu škody u právnickej osoby alebo podnikajúcej fyzickej osoby, v záujme ktorej bola pomoc poskytnutá.
(6)	Právnickej osobe, podnikajúcej fyzickej osobe alebo fyzickej osobe sa nahrádza tiež škoda, ktorá jej vznikla v dôsledku opatrení nevyhnutných na zdolanie požiaru, zamedzenie jeho šírenia alebo záchranných prác vykonaných na príkaz veliteľa zásahu alebo veliteľa hasičskej jednotky alebo pri cvičení hasičskej jednotky. Hasičské jednotky nezodpovedajú za škodu, ktorá vznikla primeraným použitím hasiacich látok v súvislosti so zdolávaním požiaru.
(7)	Náhrada škody podľa odseku 6 sa neposkytuje právnickej osobe, podnikajúcej fyzickej osobe a ani fyzickej osobe, ktorej objekty boli zasiahnuté požiarom.
(8)	Právo na náhradu škody podľa odseku 6 sa uplatňuje u právnickej osoby alebo podnikajúcej fyzickej osoby, v  záujme ktorej sa zásah vykonal; táto právnická osoba alebo podnikajúca fyzická osoba aj náhradu škody poskytuje. Ak sa zásah vykonal v záujme fyzickej osoby, uplatňuje sa právo na náhradu škody na okresnom riaditeľstve, ak toto zásah vykonalo, pričom ho uhrádza krajské riaditeľstvo, v územnom obvode ktorého požiar vznikol. Ak zásah v záujme fyzickej osoby vykonala obec, uplatňuje sa toto právo u obce, ktorá aj náhradu škody poskytuje.

Náhrada výdavkov
(1)	Ak sú s poskytnutím pomoci spojené výdavky, patrí tomu, kto pomoc poskytol, náhrada týchto výdavkov.
(2)	Právo na náhradu výdavkov môže oprávnený uplatniť do troch mesiacov odo dňa, keď ich zistil, najneskôr do dvoch rokov od ich vzniku; inak toto právo zanikne.
(3)	Právo na náhradu výdavkov sa uplatňuje u právnickej osoby alebo podnikajúcej fyzickej osoby, v záujme ktorej sa pomoc poskytla; táto právnická osoba alebo podnikajúca fyzická osoba aj náhradu výdavkov poskytuje. Ak sa pomoc poskytla v záujme fyzickej osoby, uplatňuje sa právo na náhradu výdavkov na okresnom riaditeľstve, ak o poskytnutie pomoci požiadalo, pričom ho uhrádza krajské riaditeľstvo, v územnom obvode ktorého požiar vznikol. Ak o poskytnutie pomoci požiadala obec, uplatňuje sa toto právo u obce, ktorá aj náhradu výdavkov poskytuje. 
(4)	Ustanoveniami odsekov 1 až 3 nie je dotknuté právo na náhradu škody podľa osobitných predpisov.

Článok VIII.
Spolupráca s dobrovoľnou požiarnou ochranou

Obec spolupracuje s Dobrovoľnou požiarnou ochranou najmä pri
a)	zabezpečovaní odbornej prípravy strojníkov a členov obecného hasičského zboru a členov kontrolných skupín obce,
b)	zriaďovaní a zabezpečovaní činnosti obecných hasičských zborov a  pri údržbe ich materiálno-technického vybavenia,
c)	vypracúvaní požiarneho poriadku obce a dokumentácie o činnosti obecného hasičského zboru,
d)	rozvíjaní fyzickej zdatnosti členov obecných hasičských zborov prostredníctvom taktických cvičení a previerok fyzickej zdatnosti a odbornej pripravenosti,
e)	zabezpečovaní materiálno-technického vybavenia obecných hasičských zborov,
f)	výbere odborne spôsobilých osôb do funkcie veliteľa obecných hasičských zborov a preventivárov požiarnej ochrany obce,
g)	plnení úloh na úseku civilnej ochrany obyvateľstva.

Článok IX.
Záverečné ustanovenia

(1)	Orgány obce, fyzické osoby, právnické soby a podnikajúce fyzické osoby v obci úzko spolupracujú s orgánmi štátnej správy pri plnení úloh vyplývajúcich z platnej právnej úpravy a tohto všeobecne záväzného nariadenia na úseku požiarnej ochrany v obci.
(2)	V prípade, že subjekty nebudú rešpektovať ustanovenia tohto všeobecne záväzného nariadenia, obec bude postupovať proti nim v súlade s platnou právnou úpravou využitím sankcií v zmysle zákona.
(3)	Zmeny a doplnky tohto nariadenia schvaľuje Obecné zastupiteľstvo.
(4)	Tento Požiarny poriadok obce Nedožery – Brezany prijalo Obecné zastupiteľstvo v Nedožeroch – Brezanoch dňa 26.10.2011 a nadobúda účinnosť 1.1.2012.

                              
 								JUDr. Martin Mokrý
								     starosta obce

Vyvesené na úradnej tabuli OcÚ Nedožery – Brezany dňa  31.10.2011.

Zvesené z úradnej tabule OcÚ Nedožery – Brezany 16.11.2011

Príloha č. 1       Výpis z požiarneho poplachového plánu okresu

 Nedožery - Brezany

Stupeň
požiarneho poplachu
	
Požiare objektov, pre ktoré sa
príslušný stupeň požiarneho poplachu vyhlasuje
	
Zúčastnené jednotky

Predpokladaný
 čas dojazdu
	
Sily a prostriedky	

I.
	Požiare rodinných domov a prevádzkových priestorov fyzických osôb s plochou požiaru do 150 m2
	HaZZ
Prievidza

DHZ
 Nedožery-Brezany	20	min

12 min	CAS 25           1+5

PPS 12
1+5	

II.
	Požiare prevádzkových priestorov právnických osôb s plochou požiaru do 300 m2,  požiar objektu základnej školy
	HaZZ
Prievidza

DHZ
 Nedožery-Brezany	20 min

12 min	CAS 25           1+5
DL 30
1+1

PPS 12
1+5	

III.
	Požiare v dome kultúry, kostole

	HaZZ
Prievidza

DHZ
 Nedožery-Brezany 

	20 min

12 min

	CAS 25           1+5
DL 30
1+1
CAS 32
1+2

PPS 12
1+5

	
Príloha č.2
                                                            Zoznam  členov  Dobrovoľného  hasičského  zboru
                                                                               v Nedožeroch - Brezanoch

                      1)  veliteľ DHZ                           Jozef Bahula                      0905621796
                      2)  strojník č. l:                        Vladimír Mokrý		0903844591
                           strojník č.2:                        Ján Mokrý                          0902847452
                            členovia                             Martin Vavro                      0907264002
                                                                      Tomáš Mokrý                     0907578109
                                                                      Frederik Škultéty                0904798761  
                                                                      Adam Laco                         0918889726
                                                                      Jozef Kubačný                    0902334968
                                                                      Michal Kubačný                 0904803675
                                                                      Tomáš Šlenker                    0944938694
                                                                      Peter Humaj		0903541990
                                                                      Michal Hromada		0911750232

Veliteľ dobrovoľného hasičského zboru
1.	Zodpovedá za pripravenosť a činnosť členov hasičského zboru obce, organizuje a vykonáva odbornú a teoretickú prípravu a praktický výcvik, prípravu členov na súťaže a vedie dokumentáciu .
2.	Organizuje požiarno-taktické cvičenia s členmi jednotky, organizuje vykonávanie údržby a ošetrovania požiarnej techniky, výstroja, výzbroja, požiarnej zbrojnice a zdrojov požiarnej vody.
3.	Podáva správy a informácie starostovi a orgánom obce o akcieschopnosti, vybavenosti a celkovej činnosti  obecného hasičského zboru.
4.	Zúčastňuje sa na odbornej príprave organizovanej Okresným riaditeľstvom
Strojník  dobrovoľného hasičského zboru
1.	Zodpovedá za akcieschopnosť, úplnosť a ošetrovanie požiarnej techniky obce, požiadavky na opravy a doplnenie techniky predkladá veliteľovi obecného požiarneho zboru.
2.	Vedie presnú evidenciu o prevádzke techniky, spotrebe PHM a materiálu, o každom poškodení techniky spíše záznam a predloží  veliteľovi.
3.	Príkaz na použitie techniky podpisuje:
        veliteľ 
        starosta obce alebo ním poverená osoba
4.	v prípade mimoriadnej udalosti ( požiar a pod.) bude príkaz podpísaný dodatočne po zásahu
5.	Zúčastňuje sa na odbornej príprave organizovanej Okresným riaditeľstvom
Člen dobrovoľného hasičského zboru
1.	Udržiava a ošetruje osobnú výstroj a výzbroj a vecné prostriedky hasičskej zbrojnice
2.	Plní príkazy veliteľa obecného hasičského zboru
3.	Zúčastňuje sa na odbornej príprave
Príloha č. 3

Rozmiestnenie  hydrantov  v  obci  Nedožery - Brezany
     _____________________________________________ 

                 Časť obce Nedožery

                       Ul.4.apríla                               Jozef  Vrták                                 308  
                                                                       Mária Hanusková                        313
                                                                       Jozef Homola                              315                                 
                                                                       Marianna Šinková                       332

                       Ul.Budovateľská                     Marek Petic                                 251 
                                                                       Jozef Šimo                                   259
                                                                       Želmíra Hubinová                       269
                                                                       Miroslav Dado                            279
                                                                       Petra Svitková                             290
                                                                       Milan Šlenker                             294
                                                                       Stanislav Dráb                            299
                                                                       Ján Blaho                                    303

                        Kamenný chodníček              Pavol Humaj                                 71

                        Ul.Kukučínova                      Ladislav Hromada                          4
                                                                      Mária Šimová                                10

                        V.B.Nedožerského                Peter Humaj                                    9
                                                                      Luboš  Sibert                                  25
                                                                      František Flimel                             35
                                                                      Milan Petic                                    70
                                                                      Silvia Slošiarová                          110
                                                                      Anton Mokrý                               137             
                                                                      Antonia Humajová                      142
                                                                      Vladimír Petic                             156
                                                                      Ľudmila Šlenkerová                    196
                                                                                                                          198
                                                                      Mária Hanusková                        203
                                                                      Jozef Čerevko                             216

                 Časť obce Brezany

                        Ul.F.Hečku                           Peter Uhrín                                405
       
                        Ul.Hviezdoslavova               Jozef Gandel                              387
                                                                      Coop Jednota                             397  
                                                                      Jozef Pekár                                469
                                                                      Anton Beňadik                          473
                                                                      Anna Klopanová                       480
                                                                      Nadežda Pršová                        496
                                                                      Ľudovít Forro                            499
                                                                      Alžbeta Zemková                      527
                                                                      fara                                            535
                                                                      parkovisko pri kostole  
        
                         Ul.Komenského                   Anton Gandel                           341                                       
                                                                      Emília Zbiňovcová                   348
                                                                      oprava obuvi - Chromý            353

,                        Ul.Kpt.Nálepku                   Vilma Barátová                        612
                                                                      Jozef Laco                                618                 
                                                                                                                         
                         Ul.Mladých                         Jozef Flimel                              430
                                                                      Jozef Hromada                          434
                                                                      Jozef Mokrý                              437

                         Ul.M.Rázusa                       Ladislav Gramantík                  426
                                                                     Vladimír Mokrý                        427
                                                                     Mária Švarcová                         449

                         Ul.Partizánska                     Mária Bridová                          512

                         Ul. Sládkovičova                 Juraj Šimo                                359
                                                                      Veronika Malíčeková              365

                         Ul. Žiarska                           Peter Chrvala                           413

       

       Príloha č. 4 :
MATERIÁLNE VYBAVENIE DOBROVOLNÉHO HASIČSKÉHO ZBORU.

     1.    Dopravný automobil s motorovou striekačkou PPS-12. 
     2.    Hadicové vedenie do vzdialenosti 240 m.
     3.    Osobné ochranné prostriedky používané pri zdolávaní požiarov,    
            alebo na vykonávanie záchranných prác pre každého člena OHZ    
            (prilba, ochranný oblek).
     4.    Vecné prostriedky na rozoberanie, uvoľňovanie a odstraňovanie    
            konštrukcií po zásahu (sekera, lopata, krompáč).